ئاژانس شەفەق نیوز لیستیگ وەنرخەیل تەڵای بیگانە وعراقی لە بازاڕە ناوخۆیەکان ئەرا ئمڕوو یەکشەممە ١١ی نیسان ٢٠٢١ بڵاو کەێد.
لە بازاڕەیل بڕ فرووشەکان لە جادەی نەهر لە بەغداد نرخەیل تەڵا داوەزیان تا نرخ فرووشتن یەک مسقاڵ عەیار ٢١ لە تەڵای خەلیجی و تورکی و ئۆڕوپایی بڕەسێدە ٣٥٦ هەزار دینار، و نرخ سەنین رەسیە ٣٥٣ هەزار دینار.
نرخ فرووشتن یەک مسقاڵ عەیار ٢١ لە تەڵای عراقی رەسیە ٣٣٠ هەزار دینار، ونرخ سەنینی رەسیە ٢٨١ هەزار دینار.
لەباوەت نرخەیل تەڵا لە دوکانەیل زەڕنگەرەیل، نرخ فرووشتن یەک مسقاڵ خەلیجی عەیار ٢١ هالە ناونی ٣٥٧ هەزار و ٣٦٥ هەزار دینار، و نرخ فرووشتن یەک مسقاڵ تەڵای عراقی هالە ناونی ٣٣٥ هەزار و ٣٤٠ هەزار دینار.
